බදු එකතු කරන හොරුන්ට අහුවෙන්න එපා
දේශීය ආදායම් දෙපාර්තමේන්තු නිලධාරීන් ලෙස පෙනී සිටිමින් වංචනික පුද්ගල කණ්ඩායමක් විසින් කොළඹ පානදුර මීගමුව වෙන්නප්පුව මිනුවන්ගොඩ ආදී ප්රදේශවල ව්යාපාරික ස්ථාන වෙත ගොස් අයවිය යුතු බදු වෙනුවෙන් මුදල් එක්රැස් කරන බවට දිගින් දිගටම පැමිණිලි ලැබෙමින් ඇති බව දේශීය ආදායම් දෙපාර්තමේන්තුව පවසයි දේශීය ආදායම් දෙපාර්තමේන්තුව විසින් පරිපාලනය කරනු ලබන බදු වර්ගවලට අදාළ බදු මුදල් රැස් කිරීමේදී දේශීය ආදායම් නිලධාරීන් විසින් බදුගෙවන්නන් වෙත ගොස් ලංකා බැංකුවේ සහ මහජන බැංකුවේ දේශීය ආදායම් කොමසාරිස් ජනරාල් නමින් පවත්වාගෙන යනු ලබන ගිණුම්වලට පමණක් බදු මුදල් තැන්පත් කිරීමට උපදෙස් දෙනු ලබන අතර මුදල් හෝ චෙක්පත් එකතු කිරීමක් සිදු නොකරන බව ද එහි නියෝජ්ය කොමසාරිස් ජනරාල් සමන් ශාන්ත මහතා පවසයි වංචනික පුද්ගලයන්ට මුදල් ලබා නොදෙන ලෙස හා ඔවුන් නීතියේ රැහැනට හසුකර දෙන ලෙසත් දැනටමත් එවැනි වංචනිකයන්ට හසුවී තිබේ නම් අදාළ පොලිස් ස්ථාන වෙත පැමිණිලි කරන ලෙසත් මහජනතාව වෙත එම දෙපාර්තමේන්තුව දන්වා සිටී